[{"text_idx": "#000001", "text": "Mae arbenigwyr a gwirfoddolwyr wedi rhyddhau dwsinau o adar oedd wedi eu dal mewn rhaffau a rhwydi ar ynys oddi ar arfordir Sir Benfro."}, {"text_idx": "#000002", "text": "Mae Ynys Gwales yn gartref i bron 40,000 o barau bridio o fulfrain gwynion, gan wneud yr ynys y drydedd gynefin bwysicaf yn y byd ar gyfer yr adar mo\u0302r."}, {"text_idx": "#000003", "text": "Mae'r adar yn dueddol o gael eu dal mewn gwastraff arfordirol, megis llinellau pysgota a rhwydi."}, {"text_idx": "#000005", "text": "Mae Mrs Morgan a'i gw\u0302r, Greg, yn wardeiniaid gyda'r elusen ar yr ynys, ac maent, ynghyd a\u0302 thi\u0302m arbennig, wedi torri 50 o gywion ac adar yn rhydd o'r sbwriel."}, {"text_idx": "#000006", "text": "Credir i'r adar gamgymryd y rhaffau synthetig am ddeunydd ar gyfer nythu, fel gwymon."}, {"text_idx": "#000007", "text": "Roedd yn rhaid torri coesau dau aderyn i ffwrdd oherwydd bod y difrod a achoswyd gan y rhaff mor ddifrifol."}, {"text_idx": "#000009", "text": "Mae'r ynys yn frith o adar marw, ond, yn o\u0302l yr RSPB, mae lefel y marwolaethau a achosir gan sbwriel mo\u0302r ar Ynys Gwales yn annhebygol o gael effaith ar y boblogaeth huganod yn ei chyfanrwydd."}, {"text_idx": "#000021", "text": "Sut mae denu adar i'r ardd?"}]